एक लाइन सुनकर Raazi के ल‍िए राजी हो गई थीं आल‍िया, फ‍िल्‍म में मां के साथ करेंगी स्‍क्रीन शेयर | Bollywood News in Hindi
एक लाइन सुनकर Raazi के ल‍िए राजी हो गई थीं आल‍िया, फ‍िल्‍म में मां के साथ करेंगी स्‍क्रीन शेयर
Updated Apr 11, 2018 | 09:08 IST | टाइम्स नाउ डिजिटल
आलिया भट्ट की इस साल की पहली फिल्म राजी का ट्रेलर रिलीज हो गया है। फिल्म में आलिया सहमत नाम की एक ऐसी कश्मीरी लड़की का किरदार निभा रही हैं, जिसकी शादी पाकिस्तानी सेना अधिकारी से होती है।
इससे पहले फिल्म 'राजी' का टीजर रिलीज हुआ था ज‍िसमें आलिया बुर्का पहने नजर आई थीं। टीजर में वो एक शख्स से फोन पर बात करते हुए बोलती हैं- "हां, मैं राजी हूं" और वह चेहरा ढक लेती हैं। अपने हटके और चटपटे रोल से यंगस्‍टर्स को दीवाना बनाने वाली आल‍िया की क्यूटनेस और उनके क्यूट एक्स्प्रेशन के सभी दीवाने हैं। आल‍िया इन द‍िनों यूरोप में फ‍िल्‍म ब्रह्मास्त्र की शूट‍िंग कर रही हैं।
पांच साल के फिल्मी कॅरियर में आलिया भट्‌ट ने 10 फिल्में की हैं, जिसमें से उनकी 9 फिल्में हिट रही हैं। अब आल‍िया मेघना गुलजार के डायरेक्शन में बनी फिल्म राजी में नजर आएंगी। दैन‍िक भास्‍कर अखबार को द‍िए इंटरव्‍यू में आल‍िया ने बताया क‍ि स‍िर्फ एक लाइन सुनकर ही आल‍िया राजी के रोल के ल‍िए तैयारी हो गई थीं। वो बताती हैं- यह कहानी मैंने एक-डेढ़ साल पहले सुनी थी। तब मेघना के पास कोई स्क्रिप्ट नहीं थी। सिर्फ एक लाइन की कहानी थी कि एक कश्मीरी लड़की है सहमत। उसकी पाकिस्तान में शादी हो जाती है। उसे वहां जासूसी करनी पड़ती है और आखिर में यह होता है। मैंने इतना ही सुना और मैं हैरान रह गई।
आल‍िया आगे बताती हैं क‍ि मैंने कभी भी एक लाइन सुनकर फिल्म को हां नहीं कहा पर यह कहानी सुनकर मुझे लगा कि यह एक जबरदस्त फिल्म बनेगी और मैंने मेघना से कहा कि आप जब भी यह फिल्म बनाना, प्लीज मुझे फोन करना और फिर एक दिन फोन आ गया। धर्मा प्रोड्क्शन का नाम जुड़ते ही यह फिल्म मेरे लिए और स्पेशल हो गई।
बता दें क‍ि इस फ‍िल्‍म में आल‍िया भट्ट अपनी मां के साथ भी काम कर रही हैं। इस अनुभव के बारे में आल‍िया ने बताया क‍ि ये बहुत ही अच्छा अनुभव था। मैं पहले थोड़ी सी नर्वस थी कि पता नहीं कैसे होगा? मैं चाहती थी कि अगर हम मां-बेटी एक साथ काम कर रहे हैं, तो स्क्रीन पर हमारे बीच वह केमिस्ट्री भी दिखनी चाहिए, लेकिन वह बिल्कुल मजे में थीं। इस वजह से हमारी खूब जमी।
एक लाइन सुनकर Raazi के ल‍िए राजी हो गई थीं आल‍िया, फ‍िल्‍म में मां के साथ करेंगी स्‍क्रीन शेयर Description: आलिया भट्ट की इस साल की पहली फिल्म राजी का ट्रेलर रिलीज हो गया है। फिल्म में आलिया सहमत नाम की एक ऐसी कश्मीरी लड़की का किरदार निभा रही हैं, जिसकी शादी पाकिस्तानी सेना अधिकारी से होती है। Times Now